ཕྱིན་པ་ལས་བྱུང་གི །རིགས་མི་མཐུན་པའི་རྒྱུ་ལས་མི་འབྱུང་ལ། ཆོས་
གང་ལ་ཡང་རང་གི་ངོ་བོས་གྲུབ་པ་ཐ་སྙད་དུ་ཡང་རྡུལ་ཙམ་མེད་པ་ལ་ངེས་པ་མ་
རྙེད་ན་ཡེ་ཤེས་ཀྱི་ཚོགས་མཚན་ཉིད་ཚང་བ་གསོག་འདོད་ཀྱང་གསོག་པར་མི་ནུས་
པའི་ཕྱིར་རོ། ། །དེའི་ཕྱིར་ཡེ་ཤེས་ཀྱི་ཚོགས་གསོག་པ་ལ་སྟོང་པ་ཉིད་ཕྱིན་ཅི་མ་
ལོག་པར་ངེས་དགོས། དེ་ལ་ཆོས་རྣམས་ཐ་སྙད་དུའང་རང་བཞིན་གྱིས་མ་གྲུབ
པས་སྟོང་པ་ངེས་དགོས་པས། གཞི་དུས་སུ་དོན་དམ་བདེན་པ་གཏན་ལ་འབེབས་
ཚུལ་ལ་མཁས་དགོས་སོ། །
བསོད་ནམས་ ཀྱི་ ཚོགས་ གསོག་པ་ལ་ནི། སྦྱིན་སོགས་ཐབས་ཀྱི་ཆ་ རྒྱ
ཆེན་པོ་ཉམས་སུ་བླངས་པས་འབྲས་བུ་གཞན་དོན་དུ་སངས་རྒྱས་ཀྱི་གཟུགས་སྐུ་
འཐོབ་པ་འཁྲུལ་མེད་དུ་འབྱུང་བ་ལ་ངེས་པ་རྙེད་དགོས། དེ་ཡང་རྒྱུ་འབྲས་རྣམས་
རྒྱ་
རང་གི་མཚན་ཉིད་ཀྱིས་གྲུབ་པ་རྡུལ་ཙམ་མེད་ཀྱང་། མ་བརྟགས་མ་དཔྱད་པར་
མིང་དང་རྟོག་པའི་དབང་གིས་བཞག་ཙམ་ལ་བྱ་བྱེད་ཐམས་ཅད་བཞག་ཆོག་པའི་
ཐ་སྙད་ཚད་གྲུབ་ངེས་དགོས། དེ་ལ་ཀུན་རྫོབ་བདེན་པའི་འཇོག་ཚུལ་ལ་མཁས་
དགོས་པས་གཞི་དུས་སུ་བདེན་གཉིས་ཟུང་འཇུག་ཏུ་གཏན་ལ་འབེབས་ཚུལ་མ་
ནོར་བར་ཁོང་དུ་ཆུད་པ་ཞིག་དགོས་སོ། །དེ་ནས་རྒྱུ་འབྲས་དང་བྱ་བྱེད་ཐམས་
- 41 -

མཁྱེན་བརྩེའི་འོད་སྣང་ལས། གཉལ་སྟོན་དཔལ་འབྱོར་ལྷུན་གྲུབ་ཀྱི་གསུང་སྐོར།
ཅད་ ཚད་ གྲུབ་ འཐད་ ལྡན་ དུ་ཁས་བླང་དུ་རུང་བ་དང་། རང་ རང་ གི་ གདགས་
གཞིའི་ཡུལ་སྟེང་ནས་གྲུབ་པ་ཅུང་ཟད་ཀྱང་མེད་པ་གཉིས་ཕན་ཚུན་གཅིག་གི་
གྲོགས་སུ་གཅིག་གྱུར་པའི་རྟེན་འབྱུང་སྟོང་པ་དང་སྟོང་པ་རྟེན་འབྱུང་དུ་ཤར་བའི་
སྒོ་ནས། རྒོལ་བ་གཞན་དག་སྟོང་ཉིད་མི་འཐད་པའི་རྒྱུ་མཚན་དུ་བྱེད་པའི་རྒྱུ་
འབྲས་ཀྱི་འབྲེལ་བ་མི་སླུ་བའི་ཚུལ་དེ་ཉིད་རང་ལུགས་ལ་སྟོང་ཉིད་འཐད་པའི་རྒྱུ་
མཚན་གྱི་གཙོ་བོར་བྱས་ཏེ་ངེས་པ་དྲངས་པས་ཆོས་རེ་རེའི་སྟེང་དུའང་བདེན་པ་
གཉིས་ གཉིས་ འཇོག་ པ་ མི་ འགལ་བར་མ་ཟད། ཕན་ཚུན་ངེས་པ་ འདྲེན་ པའི་
གྲོགས་སུ་སོང་ནས་ཚོགས་གཉིས་མ་ཚང་བ་མེད་པར་ཟུང་འཇུག་ཁྱུ་གསོག་པའི་
ལམ་ལ་འཇུག་པ་ཡིན་ནོ། །
།
ལས་འབྲས་དང་སྟོང་ཉིད་ཀྱི་རྣམ་བཞག་མི་འགལ་བར་འཇོག་ཤེས་པ
འདི་ནི་ཤིན་ཏུ་རྟོགས་དཀའ་ཞིང་། རྟོགས་ན་དོན་ཆེ་བར་གཟིགས་ནས་ས
པ་
སངས་
རྒྱས་ཀྱིས་ཀྱང་ཆོས་ཀྱི་འཁོར་ལོ་སྐོར་བར་ཞལ་གྱི་བཞེས་པ་དཀའ་བ་ལྟར་མཛད་
པ་ཡིན་ཏེ། རིན་ཆེན་འཕྲེང་བ་ལས། ཆོས་འདི་ཟབ་ཕྱིར་སྐྱེ་བོ་ཡིས། །ཤེས་པར་
དཀའ་བ་ཐུགས་ཆུད་དེ། །དེས་ན་ཐུབ་པ་སངས་རྒྱས་ནས། །ཆོས་བསྟན་པ་ལས་
ལོག་པར་གྱུར། །ཅེས་གསུངས་སོ། །གང་དག་ཟབ་མོའི་དོན་ལ་བློའི་ནུས་པ་མ་
སད་པ་རྣམས་ནི་ཆོས་རྣམས་ཐ་སྙད་དུ་རང་བཞིན་གྱིས་སྟོང་ན་གཏན་ནས་མ་
གྲུབ་དགོས་པས་རྒྱུ་འབྲས་ཀྱི་རྣམ་བཞག་རྒྱུན་ཆད་པར་འགྱུར་ལ། འོན་ཏེ་འབྲས་
བུ་རྣམས་རང་རང་གི་རྒྱུ་ལས་སྐྱེས་ན་ཡུལ་རང་གི་སྟེང་ནས་གྲུབ་དགོས་པས་རང་
གི་མཚན་ཉིད་ཀྱིས་གྲུབ་པ་ལས་འོས་ཅི་ཡོད། དེས་ན་དངོས་པོ་རྣམས་ཐ་སྙད་དུ་
རང་བཞིན་གྱིས་གྲུབ་བོ་ཞེས་འདོད་དོ། །འདི་ནི་བདེན་པ་གཉིས་ཀའི་རྣམ་བཞག་
- 42 -

སྙན་བརྒྱུད་ཡིད་བཞིན་ནོར་བུ་ལྟ་བ་སྤྱི་ཁྱབ་ཏུ་ངོ་སྤྲོད་པའི་ཁྲིད་ཡིག
ལས་ཉམས་པས་ལྟ་བ་དེ་མ་བོར་བཞིན་དུ་སངས་རྒྱས་ལྟ་ཞོག །ཐར་པ་ཙམ་ཡང་
འཐོབ་པའི་སྐབས་མེད་དེ། དཔལ་ལྡན་ཟླ་བས། སློབ་དཔོན་ཀླུ་སྒྲུབ་ཞབས་ཀྱི་
ལམ་ལས་ནི། །ཕྱི་རོལ་གྱུར་ལ་ཞི་བའི་ཐབས་མེད་དོ། །དེ་དག་ཀུན་རྫོབ་དེ་ཉིད་
བདེན་ལས་ཉམས། །དེ་ལས་ཉམས་པས་ཐར་པ་འགྲུབ་ཡོད་མིན། །ཞེས་དང་།
རྗེ་མེེ་ཏྲི་བས་ཀྱང་དེ་ཁོ་ན་ཉིད་བཅུ་པར། དེ་བཞིན་ཉིད་ནི་ཤེས་འདོད་པས། །
རྣམ་བཅས་མ་ཡིན་རྣམ་མེད་མིན། །ཞེས་ཡིན་ལུགས་ཀྱི་དེ་བཞིན་ཉིད་ཤེས་པར་
འདོད་པས། རྣམ་བཅས་མདོ་སྡེ་པ་དང་། རྣམ་མེད་བྱེ་བྲག་སྨྲ་བ་སོགས་ཀྱི་གྲུབ་
མཐའ་མི་རིགས་པར་གསུངས་པ་དང་། རྗེ་མར་པས་ཀྱང་། རྨོངས་པས་སྟོང་པ་
ཆད་པར་སྨྲ། །དགེ་ཚོགས་སུན་འབྱིན་ཆད་པའི་མཐའ། །ཞེས་དང་། ཡང་དེ་ཉིད་
ཀྱིས། སེམས་ ཙམ་ མུ་ སྟེགས་ གྲངས་ཅན་སོགས། །སོ་སོའི་གྲུབ་མཐའ་ འདོད་
ཚུལ་རྣམས། །ཤིང་སྐམ་མེ་ཏོག་འདོད་དང་མཚུངས། །ཞེས་སོ། །
དེས་ན་སྐབས་སུ་བབ་པ་བདེན་གཉིས་ཟུང་འཇུག་ཏུ་གཏན་ལ་འབེབས་
ཚུལ་གསལ་བར་རྗོད་ཅིག་ཅེ་ན། ཐོག་མར་དགག་བྱ་གང་བཀག་པས་བདག་
ར
མེད་རྟོགས་པར་འདོད་པའི་དགག་བྱའི་བདག་ནི་རང་གི་ངོ་བོས་གྲུབ་པའམ།
་བཞིན་གྱིས་གྲུབ་པའམ། རང་བཞིན་གྱིས་གྲུབ་པ་ལ་བཞེད་དེ། བཞི་བརྒྱ་
པའི་འགྲེལ་པ་ལས། དེ་ལ་བདག་ཅེས་བྱ་བ་ནི་གང་ཞིག་དངོས་པོ་རྣམས་ཀྱི་
གཞན་ ལ་ རག་ མ་ ལས་ པའི་ ངོ་ བོའི་ རང་བཞིན་ཏེ། དེ་མེད་པ་ནི་བདག་མེད་
པའི་ངོ་བོའི་རང་བཞིན་ཏེ།
པའོ། །དེ་ནི་ཆོས་དང་གང་ཟག་གི་དབྱེ་བས་གཉིས་སུ་རྟོགས་ཏེ། ཆོས་ཀྱི་བདག
གང་ཟག་གི་བདག་མེད་པའོ་ཞེས་དང་། བུདྡྷ་པཱ་ལི་ཏ་ལས། ཆོས་
ཐམས་ཅད་བདག་མེད་དོ་ཞེས་གསུངས་པ་ལ། བདག་མེད་པ་ཞེས་བྱ་བའི་སྒྲ་ནི་
མེད་པ་དང་།
- 43 -

མཁྱེན་བརྩེའི་འོད་སྣང་ལས། གཉལ་སྟོན་དཔལ་འབྱོར་ལྷུན་གྲུབ་ཀྱི་གསུང་སྐོར།
ངོ་བོ་ཉིད་མེད་པའི་དོན་ཏེ། བདག་ཅེས་བྱ་བ་ནི་ངོ་བོ་ཉིད་ཀྱི་ཚིག་ཡིན་པའི་ཕྱིར་
རོ་ཞེས་གསུངས་སོ། །དེ་ལྟ་བུའི་དགག་བྱའི་བདག་ངོས་ཟིན་དགོས་ཏེ། དཔེར་ན་
ལྷས་བྱིན་ཚད་མས་མ་དམིགས་པའི་ས་ཕྱོགས་སུ་ལྷས་བྱིན་མེད་པར་ངེས་པ་ལ།
མེད་རྒྱུའི་ལྷས་བྱིན་ཤེས་དགོས་པ་ལྟར། བདག་མེད་པ་དང་རང་བཞིན་མེད་ཅེས་
པའི་དོན་ངེས་པ་ལ། མེད་རྒྱུའི་བདག་དང་རང་བཞིན་དེ་ལེགས་པར་ངོས་ཟིན་
དགོས་ཏེ། དགག་པར་ བྱ་བའི་དོན་ སྤྱི་ ལེགས་པར་ མ་ཤར་ན་དེ་ འགག་ པའི་
བདག་མེད་ཀྱི་དོན་མི་ངེས་པའི་ཕྱིར་ཏེ། སྤྱོད་འཇུག་ལས། བཏགས་པའི་དངོས་
ལ་མ་རེག་པར། །དེ་ཡི་དངོས་མེད་འཛིན་མ་ཡིན། །ཞེས་གསུངས་པའི་ཕྱིར་རོ།
དེ་ཡང་གང་ཟག་གམ་ཆོས་གང་ཡང་རུང་བ་རྣམས་ལ་ནང་གི་བློའི་དབང་གིས་
བཞག་པ་ཙམ་མིན་པར་ཆོས་དེ་རྣམས་ལ་རང་རང་གི་གདགས་གཞིའི་ཡུལ་གྱི་
སྟེང་ནས། རང་རང་གི་ངོས་ནས་གནས་ཚུལ་ལམ། སྡོད་ཚུལ་ཚུགས་ཐུབ་ཏུ་ལིང་
ངེ་གྲུབ་པར་འཛིན་པ་ནི་ལྷན་སྐྱེས་ཀྱི་མ་རིག་པས་རང་བཞིན་གྱིས་གྲུབ་པར་སྒྲོ་
འདོགས་ཚུལ་ཡིན་པས། དེས་ཇི་ལྟར་བཟུང་བའི་ཆོས་རྣམས་ཀྱི་རང་རང་གི་སྡོད
ལུགས་དེ་ལ་ནི་དགག་བྱའི་བདག་གམ། རང་བཞིན་གྱིས་གྲུབ་པ་ཞེས་བརྟག་པ་
མཐའ་བཟུང་གི་སྒོ་ནས་ངོས་འཛིན་པ་ཡིན་ཏེ། བཞི་བརྒྱ་པ་ལས། འདི་ཀུན་རང་
དབང་མེད་པ་སྟེ། །དེས་ན་བདག་ནི་ཡོད་མ་ཡིན། །ཞེས་པའི་འགྲེལ་པར། འདི་
ན་གང་རང་གི་ངོ་བོ་དང་རང་བཞིན་དང་རང་དབང་དང་གཞན་ལ་རག་མ་ལས་པ་
ཉིད་ཡིན་པ་དེ་ལ་ནི་ཞེས་དེ་དག་རྣམས་གྲངས་སུ་གསུངས་སོ། །
གཞན་ལ་རག་མ་ལས་པ་རྒྱུ་རྐྱེན་ལ་རག་མ་ལས་པ་ཞེས་པའི་དོན་མིན་
གྱི། ཡུལ་ཅན་ཐ་སྙད་པའི་ཤེས་པ་ལ་གཞན་ཞེས་བྱ་སྟེ། དེའི་དབང་གིས་བཞག་
- 44 -

སྙན་བརྒྱུད་ཡིད་བཞིན་ནོར་བུ་ལྟ་བ་སྤྱི་ཁྱབ་ཏུ་ངོ་སྤྲོད་པའི་ཁྲིད་ཡིག
།དེའི་ཕྱིར་རྟོག་
པ་མིན་པས་གཞན་ལ་རག་མ་ལས་པ་ཞེས་སོ། །དེས་ན་རང་དབང་བ་ཞེས་བྱ་སྟེ་
ཡུལ་དེ་དག་རང་རང་གི་སྡོད་ལུགས་ཐུན་མོང་མ་ཡིན་པའི་ངོ་བོའོ། །དེ་ཉིད་ལ་
རང་གི་ངོ་བོ་མ་གྲུབ་པའི་ངོ་བོ་དང་རང་གི་རང་བཞིན་ཞེས་བྱའོ།
པའི་དབང་གིས་བཞག་པ་མིན་པར་རང་གི་ངོ་བོའི་སྒོ་ནས་ཡུལ་གྱི་སྟེང་དུ་གྲུབ་པ་
ཞིག་ བྱུང་ ན་ དེ་ ལ་ དགག་ བྱའི་ བདག་ཅེས་བྱ་བས།
ཕོངས་ནས་འགོག་པ་མིན་གྱི། དགག་བྱ་དེ་ལྟར་གྲུབ་པར་ཞེན་པའི་རྟོག་པ་དེས་
འདི་འགོག་པ་ནི་བྱ་བས་
སེམས་ཅན་
སེམས་ཅན་རྣམས་རང་དབང་མེད་པར་འཁོར་བར་འཆིང་བ་མཐོང་ནས། དེའི་
ཞེན་ ཡུལ་ སུན་ འབྱིན་ པའི་ སྒོ་ནས་མ་རིག་པ་དེ་སྤོང་བ་ཡིན་ཏེ།
ཞེན་ཡུལ་ འབྱིན་པའི་
འཁོར་བར་འཆིང་བར་བྱེད་པའི་མ་རིག་པ་ནི་ལྷན་སྐྱེས་ཀྱི་མ་རིག་པ་ཡིན་པའི་
ཕྱིར་རོ། །
དེས་ན་དགག་བྱ་དེ་འགོག་པ་ནི། དཔེར་ན་ཐག་ཁྲ་ལ་སྦྲུལ་དུ་འཁྲུལ་
ནས་སྐྲག་པར་བྱེད་པ་ན། བློ་དེས་ཇི་ལྟར་བཟུང་བ་ལྟར་གྱི་སྦྲུལ་མེད་པར་ངེས་
ནས་འཁྲུལ་བ་དེ་བཟློག་དགོས་ཀྱི། གཞན་བྱ་ཐབས་མེད་པ་ལྟར་བདེན་འཛིན་
ལྷན་སྐྱེས་ཀྱིས་ཡུལ་རང་ངོས་ནས་གྲུབ་པར་བཟུང་བ་ལྟར་གྱི་ཡུལ་དེ་མེད་པར་རྒྱུ་
མཚན་ ཡང་ དག་ གི་ ངེས་ ནས་ དེའི་དོན་ ལ་ འདྲིས་པར་བྱེད་དགོས་ལ། བདེན་
འཛིན་ལྷན་སྐྱེས་དེས་ཇི་ལྟར་བཟུང་བའི་ཡུལ་དེ་མེད་པ་ཡང་དམ་བཅའ་ཙམ་
གྱིས་མི་འགྲུབ་པས་ལུང་དང་རིགས་པའི་ཚོགས་དྲི་མ་མེད་པ་རྣམས་ཀྱིས་དེ་སྒྲུབ་
པར་བྱེད་པ་ཡིན་ནོ། །དེ་ཡང་སོ་སོར་རྟོག་པའི་ཤེས་རབ་ཀྱིས་དཔྱད་པ་སྔོན་དུ་
སོང་བའི་སྒོ་ནས་ཡུལ་བདེན་པར་མེད་པ་ཉིད་ལས་གཞན་དུ་མི་རྟོག་པ་དགོས་ཀྱི།
ཅིར་ཡང་མི་རྟོག་པ་ཙམ་གྱིས་མི་ཆོག་སྟེ། སྒོམ་རིམ་མཐའ་མ་ལས། དེ་ལྟ་བས་ན
- 45 -

མཁྱེན་བརྩེའི་འོད་སྣང་ལས། གཉལ་སྟོན་དཔལ་འབྱོར་ལྷུན་གྲུབ་ཀྱི་གསུང་སྐོར།
དམ་པའི་ཆོས་ལས་དྲན་པ་མེད་པ་དང་། ཡིད་ལ་བྱེད་པ་མེད་པར་ཡང་ཡང་དག་
པར་སོ་སོར་རྟོག་པ་སྔོན་དུ་འགྲོ་བ་ཡིན་པར་བལྟ་བར་བྱ་སྟེ། གང་གི་ཕྱིར་ཡང་
དག་པར་སོ་སོར་རྟོག་པ་ཉིད་ཀྱིས་དྲན་པ་མེད་པ་དང་ཡིད་ལ་བྱེད་པ་མེད་པར
བྱེད་ནུས་ཀྱི། གཞན་དུ་མ་ཡིན་ནོ་ཞེས་དང་། སྒོམ་རིམ་བར་པ་ལས་ཀྱང་། དེས་
དེ་ལྟར་ཤེས་རབ་ཀྱིས་རྣམ་པར་དཔྱད་དེ། གང་གི་ཚེ་རྣལ་འབྱོར་པས་དངོས་པོ་
ར་
དག་གི་ངོ་བོ་ཉིད་དོན་དམ་པར་ངེས་པར་མི་འཛིན་པ་དེའི་ཚེ་རྣམ་པར་མི་རྟོག་
པའི་ཏིང་ངེ་འཛིན་ལ་འཇུག་གོ །ཆོས་ཐམས་ཅད་ཀྱི་ངོ་བོ་ཉིད་མེད་པ་ཉིད་ཀྱང་
རྟོགས་སོ། །
གང་ཞིག་ཤེས་རབ་ཀྱིས་དངོས་པོའི་ངོ་བོ་ཉིད་སོ་སོར་བརྟགས་ནས་མི་
སྒོམ་གྱི། ཡིད་ལ་བྱེད་པ་ཡོངས་སུ་སྤངས་པ་ཙམ་འབའ་ཞིག་སྒོམ་པར་བྱེད་པ་
དེའི་རྣམ་པར་རྟོག་པ་ནམ་ཡང་མི་བཟློག་ཅིང་། ངོ་བོ་ཉིད་མེད་པ་ཉིད་ནམ་ཡང་
རྟོགས་པར་མི་འགྱུར་ཏེ། ཤེས་རབ་ཀྱི་སྣང་བ་མེད་པའི་ཕྱིར་ རོ་ ཞེས་གསུངས་
སོ། །དེས་ན་དོན་དམ་དཔྱོད་བྱེད་ཀྱི་རིགས་པས་དཔྱད་མཐར་ཆོས་གང་ཡང་མི
རྙེད་ཀྱང་། མ་བརྟགས་མ་དཔྱད་པའི་ཐ་སྙད་དུ་མིང་ཙམ་ལ། རྒྱུ་ལས་འབྲས་བུ་
སྐྱེ་བ་སོགས་ཀྱི་བྱ་བྱེད་ཐམས་ཅད་ཚད་གྲུབ་ཏུ་བཞག་ཆོག་པ་ལ་ངེས་པ་དྲངས་
ཏེ། ཚོགས་གཉིས་ཟུང་འཇུག་ཏུ་གསོག་པ་ལ་སློབ་པ་ཡིན་ནོ་ཞེས་བཞེད་པ་ཡིན་
ནོ། །དེ་སྐད་དུ་ཡང་ལམ་རིམ་ཆེན་མོ་ལས། དེ་དག་རྣམས་ཀྱི་དྲི་མ་མེད་པའི་
ལུགས། །རང་བཞིན་མེད་པ་སྐྱུ་འདྲའི་དངོས་པོ་ལ། །འཁོར་འདས་རྟེན་འབྲེལ་བྱ
བྱེད་ འཐད་པའི་ཚུལ། །ཅུང་ཟད་ ཙམ་ ཞིག་གོ་ སླའི་ ངག་གིས་བཤད། །ཟབ་མོ་
དབུ་མའི་གཞུང་ལ་སྦྲངས་པའི་གྲོགས། ཁྱོད་ཀྱི་བློ་ངོར་རང་བཞིན་མེད་པ་ལ། །
།
- 46 -

སྙན་བརྒྱུད་ཡིད་བཞིན་ནོར་བུ་ལྟ་བ་སྤྱི་ཁྱབ་ཏུ་ངོ་སྤྲོད་པའི་ཁྲིད་ཡིག
རྒྱུ་འབྲས་རྟེན་འབྲེལ་འཇོག་པ་དཀའ་མོད་ཀྱང་། །དེ་འདྲ་དབུ་མའི་ལུགས་ནི་ཡིན་
ནོ་ཞེས། །དེ་སྐད་སྨྲ་བའི་ཚུལ་ལ་བརྟེན་ན་མཛེས། །ཞེས་གསུངས་པ་ལྟར་ཉམས་
སུ་བླང་བར་བྱའོ། །འདི་ནས་སངས་རྒྱས་ས་རུ་བགྲོད་པ་ལ། །འབྲས་བུ་གསང་
སྔགས་རྡོ་རྗེ་ཐེག་པ་དང་། །ཕ་རོལ་ཕྱིན་པ་རྒྱུ་ཡི་ཐེག་པ་གཉིས། །དེ་དོན་སྙིང་པོ་
ཉམས་སུ་ལེན་ཚུལ་ལ། །དབུ་མ་ཆེན་པོ་ཕྱག་རྒྱ་ཆེན་པོ་དང་། །རྫོགས་པ་ཆེན་
པོའི་ལྟ་བ་རྣམ་གསུམ་ཞེས། །སྔོན་བྱོན་ལོ་པཎ་རྣམས་ལ་ཡོངས་སུ་གྲགས། །
འོན་ཀྱང་རྒྱལ་པོ་ཁྲི་སྲོང་ལྡེའུ་བཙན་གྱིས། །གསང་སྔགས་བླ་མེད་ལྐོག་ཆོས་སྙན
བརྒྱུད་ལས། །ཡོངས་གྲགས་སྒྱུར་བ་རེ་ཞིག་བཀག་པ་ཡིས། །ཕྱི་ནས་ཡོངས་དག་
རྣམ་གསུམ་རྙིང་མ་རྣམས། །རྒྱ་བསྒྱུར་མིན་ཞེས་རྩོད་པ་ཅན་དུ་གྱུར། །དེ་སླད་
ཕྱག་ཆེན་རྫོགས་ཆེན་བཀའ་གཏེར་ལ། །ཡང་དག་པ་དང་ལྟར་སྣང་འགའ་བྱུང་
ཡང་། །འདིར་ནི་རིག་འཛིན་པད་འབྱུང་བི་མ་ལའི། །རྗེས་སུ་འབྲང་བའི་མཁས་
གྲུབ་དུ་མ་དང་། །དམ་པ་སངས་རྒྱས་མར་པ་མི་ལ་དང་། །དྭགས་པོ་ལྷ་རྗེ་ཡབ་
སྲས་བཞེད་པ་རྣམས། །གཅིག་ཏུ་བྱས་ནས་སློབ་མ་འཁྲིད་པའི་ཚུལ། །དམ་པའི་
རྣམ་ སྤྲུལ་ སངས་ རྒྱས་ བརྩོན་ འགྲུས་ ཀྱིས། །སྐལ་ བཟང་ སྐྱེ་ བོའི་ ཚོགས་ ལ་
གསུངས་པ་བཞིན། །ཡང་དག་ལུང་དང་དྲི་མེད་རིགས་པ་ཡིས། །སྙན་བརྒྱུད་ཡིད་
བཞིན་ནོར་བུ་འདི་བསྒྲུབས་པས། །འགྲོ་རྣམས་སྐུ་གསུམ་གོ་འཕང་མྱུར་ ཐོབ་
ཤོག །ཅེས་ སྙན་ བརྒྱུད་ ཡིད་ བཞིན་ ནོར་ བུ་ ཞེས་ བྱ་ བ། ། ལམ་ ཉམས་ ལེན་ གྱི་
གནད་སྤྱི་དང་ཁྱད་པར་ལྟ་བ་སྤྱི་ཁྱབ་ཏུ་ངོ་སྤྲོད་པའི་ཚུལ་གསལ་བར་བྱས་པ་འདི་
མདོ་སྟོད་བཀའ་བཅུ་པ་རིན་ཆེན་འོད་ཟེར་དང་། སྤྲུལ་སྐུ་བ་འཕྲིན་ལས་
ལྷུན་གྲུབ་སོགས་ཀྱི་ཡང་ནས་ཡང་དུ་བསྐུལ་ཏེ། རྣལ་འབྱོར་གྱི་དབང་ཕྱུག་ཉི་ཟླ་
ཡང་།
- 47 -

མཁྱེན་བརྩེའི་འོད་སྣང་ལས། གཉལ་སྟོན་དཔལ་འབྱོར་ལྷུན་གྲུབ་ཀྱི་གསུང་སྐོར།
སངས་ རྒྱས་ པའི་དྲུང་དུ་དབུ་མ། ཕྱག་ཆེན། རྫོགས་ཆེན། ཞི་བྱེད། གཅོད་ཡུལ།
སྦྱོར་དྲུག་ཆོས་དྲུག་གསར་རྙིང་སོགས་གདམས་པ་དུ་མའི་བཀའ་དྲིན་ནོད་ཅིང་།
ཕྱིས་མཁྱེན་རབ་ཀྱི་དབང་པོ་དཔལ་འབྱོར་བསོད་ནམས་ལྷུན་གྲུབ་པ་སོགས་ཀྱི
གསུང་གི་བདུད་རྩིས་འཚོ་བ། གངས་རིའི་ཁྲོད་ཀྱི་མདོ་སྔགས་ཀྱི་བསྟན་པ་རིན་
པོ་ཆེ་ཕྱོགས་རིས་མེད་པ་ལ་ཐོས་བསམ་སྒོམ་གསུམ་གྱིས་ཞུགས་པ་འཁོན་བཙུན་
གྱིས་བྱེས་བླ་བྲང་དུ་བྱ་ལོར་སྦྱར་བ་དགེ་ལེགས་སུ་གྱུར་ཅིག །ཡི་གེ་པ་ནི་སྤྲུལ
སྐུ་བ་འཕྲིན་ལས་ལྷུན་གྲུབ་ཀྱིས་བགྱིས་པའོ།། །། དགེའོ།།
- 48 -